OpenLLM-France/wikimedia huggingface dataset:
# Tinglados del Moll

Els Tinglados del Moll són unes edificacions de Tarragona protegides com a Bé Cultural d'Interès Local.

## Descripció

El moviment de les mercaderies implicava la necessitat de disposar d'uns locals amplis per al magatzematge dels productes. Es tractava d'edificis de tipologia industrial. L'estructura acostumava destacar per l'ús del ferro fos. La generalització de sistema de descàrrega mecànica (grues) implicà l'enderroc dels obsolets tinglados, ja que la seva ubicació privava la col·locació de les modernes grues. En la majoria dels ports de l'Estat es desmuntaren, per això no queda vestigis dels antics tinglados. A Tarragona es traslladaren el 1913.
El conjunt està format per quatre tinglados aïllats. Les solucions constructives dels alçats són molt similars. En els dos intermedis s'ha perdut part de les marquesines i a més les seves proporcions són quelcom menors que els ubicats a cada extrem. En totes elles destaca l'ús d'un sòcol de llisós. Igual que la zona de les cantonades.
L'edifici és de caràcter eclèctic. S'ha combinat diversos llenguatges estilístics. Els alçats de les cares menors s'han ordenat de la següent manera: en el cos baix el conjunt està format per cinc arqueries decorades cada una amb les corresponents columnes de pedra pseudoperípteres amb capitells dòrics, als carcanyols s'ha disposat una petita decoració romboïdal que recorda als tirants metàl·lics. A la part superior està rematat per vuit finestres, que van disminuït en clara proporció a les dues aigües de la coberta. Les mènsules són extremadament sintètiques. En l'actualitat s'ha alterat quelcom l'aspecte en alguns casos s'ha disposat tanques de vidre i en altre s'ha tapiat. A més també segons el tinglado s'ha optat per un color o altre.
Les cares allargades eren les que servien per a carregar i descarregar les mercaderies. Destaca com a element propi les amples portes metàl·liques fins a un total de set. L'espai el defineix les columnes un total de 32. S'optà per col·locar petites cartel·les decoratives amb caps de lleó a mitja alçada dels fustos amb un clar sentit d'ennoblir un element de caràcter seriat. En l'actualitat algunes conserven les portes originàries i altres, com l'Estació Marítima, les ha substituït per noves en les quals s'ha combinat el ferro amb el vidre. Els quatre tinglados són construccions singulars en harmonia amb la zona del Port. A més el seu ús comercial i cultural són un punt de referència per a la ciutadania.

## Referències

* 1 2 3 4 «Tinglados del Moll». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 18 maig 2018].
# Topal Recep Paixà

Topal Recep Paşa fou un gran visir otomà del 10 de febrer de 1632 al 18 de maig de 1632. Topal Recep Paşa estava casat amb Jewher Khan Sultan, filla del sultà Ahmet I i vídua d'Öküz Kara Mehmed Paixà i de Hafiz Ahmed Paixà, amb la qual va tenir (1630) una filla.
Era d'origen bosnià i va fer una carrera administrativa en la qual va anar ascendint progressivament. El 1622 fou nomenat visir i comandant en cap de la mar Negra i amb la seva esquadra va derrotar a una flotilla dels cosacs de 600 petites embarcacions. El 1623 i fins al 1623 fou nomenat Kapudan Paixà. A la primavera i començaments d'estiu del 1624, la seva flota va ocupar Feodòssia durant la revolta del kan de Crimea Mehmed III Giray i el 1625 va derrotar altre cop una flotilla cosaca de 350 petits vaixells enfront de Kara Harman al nord de Constanţa (en turc Köstenje). El 1626 va organitzar una revolta dels geníssers de la capital i va ser nomenat caimacan (en comptes de Gürdju Mehmed Pasha). Partidari del gran visir Gazi Ekrem Hüsrev Paixà, la destitució d'aquest (25 d'octubre de 1631) el va fer preparar una revolta que va esclatar el febrer del 1632, dels geníssers i sipahis d'origen bosnià i albanès, episodi que va culminar amb l'assassinat del gran visir Hafiz Ahmed Paixà que havia succeït a Gazi Ekrem Hüsrev Pasha (10 de febrer de 1632) davant del mateix sultà Murat IV, així com l'execució de diversos favorits del sultà que se li oposaven. Fou nomenat llavors gran visir, però el sultà va planejar el seu assassinat que va portar a terme al serrall el 18 de maig de 1632. El nou gran visir fou Tabanıyassi Mehmed Paixà.

## Referències

* ↑ Segons les fonts podem trobar-lo com a Topal Rejeb Pasha o Topal Redjeb Pasha. Per al nom de l'article hem adoptat la grafia moderna en turc. Cal pronunciar Topal Redjep Paixà

## Enllaços externs

* Histoire de l'Empire ottoman, depuis son origine jusqu'à nos jours, par J. von Hammer; traduit de l'allemand par J. J. Hellert, Volum 1 a 18
Gran visir otomà :
# Torgal

Torgal fou un estat tributari protegit, jagir feudatari de Kolhapur, amb una població el 1901 de 2.477 habitants. La capital era Torgal; la ciutat antiga està rodejada de muralla en mal estat, i inclou una ciutadella construïda el 1700.
La població hauria estat construïda vers el 1100 per un cap anomenat Bhutankush, que apareix esmentats a inscripcions datades al segle XII i XIII; Bhutankush hauria construït el temple de Bhutnath encara que molts experts consideren que fou posterior a la seva època. Va pertànyer al sultanat de Bijapur i el 1686 va quedar nominalment sota domini mogol però el 1690 fou ocupada per Narsoji Rao, un general maratha al que fou assignada en jagir pel cap maratha Raja Ram.

## Llista de governants (títol shrimant)

* MURARRAO SHINDE Sena Khas Khel
* NARSOJIRAO MURARRAO SHINDE Sena Khas Khel vers 1690-17? (fill)
* SUBHANRAO NARSOJIRAO SHINDE Sena Khas Khel (fill)
* LAKSHMANRAO SUBHANRAO SHINDE Sena Khas Khel (fill)
* SAMBHAJIRAO LAKSHMANRAO SHINDE Sena Khas Khel (fill)
* LAKSHMANRAO SAMBHAJIRAO SHINDE Sena Khas Khel (fill)
* SUBHANRAO LAKSHMANRAO SHINDE Sena Khas Khel (fill)
* SAMBHAJIRAO SUBHANRAO SHINDE Sena Khas Khel (fill)
* MURARRAO SAMBHAJIRAO SHINDE Sena Khas Khel (fill)
* NARSOJIRAO MURARRAO SHINDE Sena Khas Khel (fill)

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
* Genealogia
# Torghud

«Torghud» té aquests significats:
* Torghud (tribu), tribu turca
* Torghud Bey general d'Osman I
* Torghud-Eli, districte d'Anatòlia
* Torghud (Turquia), dos antics llocs de Turquia:
** Una localitat a la costa del sud, prop de Silifke, esmentada durant el beylik de Karaman
** Comarca entre les estepes d'Akshehir i Aksaray, feu de la família de Torghud Bey als segles XV i XVI.
* Torghud Reis, corsari turc
# Tres de cors

Tres de cors (títol original: Three of Hearts) és una pel·lícula de comèdia romàntica de 1993 dirigida per Yurek Bogayevicz i protagonitzada per William Baldwin, Kelly Lynch, Sherilyn Fenn i Joe Pantoliano. Està doblada al català.

## Argument

Implica un triangle amorós: en Joe, un gigoló heterosexual, la seva millor amiga lesbiana, la Connie, i la seva antiga amant, l'Ellen, una atractiva bisexual.
La Connie està desesperada per recuperar l'Ellen i en Joe s'ofereix per trencar-li el cor per convèncer-la que les relacions heterosexuals són inferiors a les de les lesbianes. L'esperança és que el desastre faci que torni amb la Connie. Ningú espera que en Joe tingui sentiments per l'Ellen ni que ella descobreixi el truc.

## Repartiment

* William Baldwin com Joe Casella
* Kelly Lynch com Connie Czapski
* Sherilyn Fenn com Ellen Armstrong
* Joe Pantoliano com Mickey
* Gail Strickland com Yvonne
* Cec Verrell com Allison

## Crítica

La pel·lícula va rebre crítiques diverses.

## Taquilla

La pel·lícula va debutar al número 7 amb 1.928.076 dòlars en el seu primer cap de setmana darrere de pel·lícules com Una proposició indecent i Benny i Joon.

## Referències

* ↑ «Tres de cors». esadir.cat. [Consulta: 4 març 2024].
* ↑ Maslin, Janet «Three of Hearts (1993) Review/Film; Love in a New York Isosceles Triangle». , April 30, 1993 [Consulta: July 14, 2012].
* ↑ Brown, Joe «Three of Hearts (R)». , April 30, 1993 [Consulta: July 14, 2012].
* ↑ Welkos, Robert W. «Weekend Box Office : 'Proposal' Still Doing Indecent Business». , May 4, 1993 [Consulta: July 14, 2012].
# Tortosí

«Tortosí» té aquests significats:
* Subdialecte del català, el català tortosí, també anomenat valencià de transició.
* Gentilici que identifica els naturals de Tortosa.
* Varietat de raïm blanc cultivat al Regne de València, Tortosí o Tortosina.
# Tortriculladia

Tortriculladia és un gènere d'arnes de la família Crambidae.

## Taxonomia

* Tortriculladia argentimaculalis (Hampson, 1919)
* Tortriculladia belliferens (Dyar, 1914)
* Tortriculladia eucosmella (Dyar, 1914)
* Tortriculladia mignonette (Dyar, 1914)
* Tortriculladia mixena Bleszynski, 1967
* Tortriculladia pentaspila (Zeller, 1877)

## Referències

* ↑ «GlobIZ search». Global Information System on Pyraloidea. [Consulta: 1r febrer 2019].
# Tudela (desambiguació)

«Tudela» té aquests significats:
* Toponímia:
** Tudela (Navarra), ciutat de Navarra, a la comarca de Tudela dins la merindad de Tudela
** Tudela (Alins), muntanya entre els municipis d'Alins, d'Esterri d'Àneu i de Lladorre a la comarca del Pallars Sobirà
** Tudela de Duero, municipi de la província de Valladolid, a la comunitat autònoma de Castella i Lleó
** Tudela de Segre, entitat de població del municipi d'Artesa de Segre, a la comarca de la Noguera
** Arquebisbat de Pamplona i Tudela, jurisdicció eclesiàstica amb seu a Pamplona i Tudela, unides des de 1984
** Cal Tudela (Vilanova de Bellpuig), monument del municipi de Vilanova de Bellpuig (Pla d'Urgell)
** Castell de Tudela, diversos indrets
** Comarca de Tudela, comarca de Navarra que ocupa gairebé tot el territori de la merindad de Tudela
** Coll de Tudela, collada que uneix els municipis d'Alins i d'Esterri de Cardós (Pallars Sobirà)
** Emirat de Tudela, estat musulmà de breu existència (1046-1057) centrat en la ciutat de Tudela
** Merindad de Tudela, merindad de Navarra
** Serra de Tudela, serra entre els municipis d'Alins, d'Esterri d'Àneu i de Lladorre (Pallars Sobirà)
** Serres de Tudela, serra al municipi d'Artesa de Segre (la Noguera)
** Paratge de Tudela, al nord de la península de cap de Creus exposat
** Pla de Tudela, espai del Cap de Creus
* Esdeveniments:
** Batalla de Tudela, diversos successos
** Tractat de Tudela, acord signat l'any 1231 entre Jaume I d'Aragó i Sanç VII de Navarra
* Biografia: Arcadio Tudela y Martínez (Benigànim, 1840 - 1885), terratinent i polític valencià
# Tudelilla

Tudelilla és un municipi de la comunitat autònoma espanyola de la Rioja, a la regió de la Rioja Baixa.

## Referències

* ↑ Govern de La Rioja. «Listado de municipios» (en castellà), 2016. Arxivat de l'original el 20 de gener 2022. [Consulta: 15 febrer 2021].
# Tudell

El tudell o broquet és un tub metàl·lic de forma cònica. És una peça necessària per a la majoria d'instruments de doble canya, ja que uneix la canya o inxa amb l'instrument. A la part més estreta s'introdueix la canya, i la part més ampla, envoltada per fil o suro, s'introdueix a la part més estreta de l'instrument.
Alguns tudells tenen una longitud fixa, mentre que en d'altres es pot regular, fent pujar o baixar una peça enroscable que fa modificar el topall que indica la posició justa del tudell dins l'instrument.
Alguns instruments que utilitzen tudell:
* Tenora
* Tible
* Gralla
* Oboè
* Fagot

## Bibliografia

* ELIAS i PRUNERA, F. i ELIAS i MAS, J. Mètode bàsic per a l'estudi del tible. DINSIC. Barcelona: 2000
* AMTP. La gralla. Generalitat de Catalunya. Barcelona: 1997

## Enllaços externs

* Sans Luthier
* Termcat.cat Arxivat 2008-06-20 a Wayback Machine.
# Tyrell Malacia

Tyrell Malacia (Rotterdam, 17 d'agost de 1999) és un futbolista neerlandès que juga com a defensa al Manchester United FC de la Premier League d'Anglaterra.

## Trajectòria

Va començar a formar-se com futbolista des dels nou anys en la disciplina del PEC Zwolle. Va estar ascendint de categories fins que a la temporada 2017-18 finalment va pujar al primer equip, fent el su debut el 6 de desembre de 2017 en un partit de la Lliga de Campions de la UEFA contra el S. S. C. Napoli, jugant els 90 minuts de partit.
Va romandre a Rotterdam fins al 5 de juliol de 2022, moment en el què va ser traspasat al Manchester United F. C. amb seu nou equip va signar un contracte de quatre anys amb opció a un cinquè.

## Internacional

El 4 de setembre de 2021 va debutar amb la selecció de Països Baixos en una trobada de classificació per al Mundial 2022 davant Montenegro que els neerlandesos van vèncer per quatre a zero.

## Estadístiques
### Clubs

| Club | Div. | Temporada | Lliga | Lliga | Copes nacionals | Copes nacionals | Copes internacionals | Copes internacionals | Total | Total |
| Club | Div. | Temporada | Part. | Gols | Part. | Gols | Part. | Gols | Part. | Gols |
| Feyenoord Països Baixos | 1a | 2017-18 | 11 | 0 | 2 | 0 | 1 | 0 | 14 | 0 |
| Feyenoord Països Baixos | 1a | 2018-19 | 17 | 3 | 1 | 0 | 1 | 0 | 19 | 3 |
| Feyenoord Països Baixos | 1a | 2019-20 | 12 | 0 | 4 | 0 | 5 | 0 | 21 | 0 |
| Feyenoord Països Baixos | 1a | 2020-21 | 28 | 0 | 2 | 0 | 3 | 0 | 33 | 0 |
| Feyenoord Països Baixos | 1a | 2021-22 | 32 | 1 | 1 | 0 | 17 | 0 | 40 | 0 |
| Feyenoord Països Baixos | Total club | Total club | 100 | 4 | 10 | 0 | 27 | 0 | 137 | 4 |
| Manchester United F. C. Anglaterra | 1a | 2022-23 | 7 | 0 | 0 | 0 | 3 | 0 | 10 | 0 |
| Manchester United F. C. Anglaterra | Total club | Total club | 7 | 0 | 0 | 0 | 3 | 0 | 10 | 0 |
| Total carrera | Total carrera | Total carrera | 107 | 4 | 10 | 0 | 30 | 0 | 147 | 4 |

## Palmarès
### Títols nacionals

| Títol | Club | País | Any |
| Copa dels Països Baixos | Feyenoord | Països Baixos | Copa dels Països Baixos 2017-18 |
| Supercopa dels Països Baixos | Feyenoord | Països Baixos | Supercopa dels Països Baixos 2018 |
# Trimma yanoi

Trimma yanoi és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 2,2 cm de longitud total i les femelles 2,11.
* Nombre de vèrtebres: 26.

## Hàbitat

És un peix marí de clima temperat que viu fins als 10 m de fondària.

## Distribució geogràfica

Es troba a les Illes Ryukyu.

## Referències

* ↑ Jordan, D. S. & A. Seale, 1906. The fishes of Samoa. Description of the species found in the archipelago, with a provisional check-list of the fishes of Oceania. Bull. Bur. Fish. v. 25 (for 1905): 173-455 + index 457-488, Pls. 33-53.
* ↑ Suzuki, T. & Senou, H., 2008. Two New Species of the Gobiid Fish Genus Trimma (Perciformes: Gobioidei) from Southern Japan. Bulletin of the National Science Museum, Series A (Zoology), Supplement 2: 97-106.
* 1 2 3 FishBase (anglès)

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Hagiwara, K. i R. Winterbottom, 2007. Two new species of Trimma (Gobiidae) from the Western Pacific. Bull. Natl. Mus. Nat. Sci., Ser. A, Suppl. 1:163-174.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Vosnon

Vosnon és un municipi francès situat al departament de l'Aube i a la regió del Gran Est. L'any 2007 tenia 195 habitants.

## Demografia
### Població

El 2007 la població de fet de Vosnon era de 195 persones. Hi havia 88 famílies de les quals 28 eren unipersonals (12 homes vivint sols i 16 dones vivint soles), 36 parelles sense fills i 24 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 128 habitatges, 86 eren l'habitatge principal de la família, 34 eren segones residències i 8 estaven desocupats. Tots els 126 habitatges eren cases. Dels 86 habitatges principals, 73 estaven ocupats pels seus propietaris, 7 estaven llogats i ocupats pels llogaters i 6 estaven cedits a títol gratuït; 7 tenien dues cambres, 20 en tenien tres, 17 en tenien quatre i 42 en tenien cinc o més. 59 habitatges disposaven pel capbaix d'una plaça de pàrquing. A 38 habitatges hi havia un automòbil i a 37 n'hi havia dos o més.

## Economia

El 2007 la població en edat de treballar era de 100 persones, 78 eren actives i 22 eren inactives. De les 78 persones actives 71 estaven ocupades (40 homes i 31 dones) i 7 estaven aturades (5 homes i 2 dones). De les 22 persones inactives 8 estaven jubilades, 4 estaven estudiant i 10 estaven classificades com a «altres inactius».

### Ingressos

El 2009 a Vosnon hi havia 90 unitats fiscals que integraven 206 persones, la mediana anual d'ingressos fiscals per persona era de 18.702 €.

### Activitats econòmiques

Dels 8 establiments que hi havia el 2007, 1 era d'una empresa extractiva, 1 d'una empresa de construcció, 1 d'una empresa de comerç i reparació d'automòbils, 1 d'una empresa d'hostatgeria i restauració, 1 d'una empresa d'informació i comunicació, 2 d'empreses de serveis i 1 d'una empresa classificada com a «altres activitats de serveis».
Dels 2 establiments de servei als particulars que hi havia el 2009, 1 era una lampisteria i 1 restaurant.
L'any 2000 a Vosnon hi havia 5 explotacions agrícoles.

## Referències

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Vosnon a l'INSEE.
* Évolution et structure de la population Fitxa amb el detall de dades de Vosnon a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Fred Schepisi

Fred Schepisi AO (Melbourne, 16 de desembre de 1939) és un director de cinema i guionista australià. Els seus crèdits inclouen: Last Orders, Roxanne, Plenty, i Un estrany a la família.
Schepisi va néixer Frederic Alan Schepisi a Melbourne, Victòria, fill d'un comerciant de fruita (Frederic Thomas Schepisi) i de Loretto Ellen (nascuda Hare) Va començar la seva carrera a la publicitat i va dirigir anuncis i documentals abans del seu primer film, The Devil's Playground, el 1976.
Schepisi va guanyar el Premi d'Institut de Cinema australià per la millor direcció i pel millor guió per The Devil's Playground i A Cry in the Dark (estrenada als EUA com a A Cry in the Dark).
El 2005 Schepisi va dirigir i coproduir la minisèrie Empire Falls, per la que va ser nomenat pel Premi Emmy per direcció de minisèries o telefilms dramàtics i el Directors Guild of America pel millor director de telefilm.
L'abril del 2008 la Film Finance Corporation Australia va proporcionar finançament per la pel·lícula de Schepisi The Last Man, sobre els dies finals de la Guerra del Vietnam. Es grava a Queensland, amb Guy Pearce i David Wenham.
Schepisi també ha dirigit el 2008 un número de vídeo musical, inclosa la cançó "Breathe" de Kaz James presentant Stu Stone.
Preguntat sobre la "vida nòmada" d'un realitzador, Schepisi ha dit: "És la cosa més dura. Penso que som gent del de circ. És molt dur per la família. [La seva muller] Mary viatjava amb mi quan tothom era més jove i era possible, li agradava viatjar amb mi i ser amb mi. Afortunadament, Mary és una artista; pinta, i sovint troba inspiració en les nostres localitzacions.

## Filmografia

* The Chant of Jimmie Blacksmith (1978)
* Barbarosa (1982)
* Iceman (1984)
* Roxanne (1987)
* La casa Rússia (The Russia House) (1990)
* Mr. Baseball (1992)
* Un estrany a la família (Six Degrees of Separation) (1993)
* I.Q. (1994)
* Criatures ferotges (Fierce Creatures) (1997)
* Last Orders (2001)
* Coses de família (It Runs in the Family) (2003)

## Referències

* ↑ Fred Schepisi a FilmReference.com.
* ↑ "Nova aventura local de Fred Schepisi" per Daniel Ziffer a TheAge.com.au.
* ↑ "MTV Confidential" The Daily Telegraph, 23 abril 2008.
* ↑ http://www.stevedow.com.au/Default.aspx?id=264

## Enllaços externs

* Lloc oficial
* OnlyMelbourne.com.au biografia
# Carles de Mèdici

Carles de Mèdici o Carles de Ferran I de Mèdici (Florència, Gran Ducat de Toscana 1595 - íd. 1666) fou un príncep de la Toscana de la família Mèdici que va esdevenir cardenal de l'Església Catòlica.

## Orígens familiars

Va néixer el 19 de març de 1595 a la ciutat de Florència sent fill del Gran Duc Ferran I de Mèdici i Cristina de Lorena. Fou net per línia paterna de Cosme I de Mèdici i Elionor de Toledo, i per línia materna de Carles III de Lorena i Clàudia de Valois.
Fou germà, entre d'altres, de Cosme II de Mèdici; Elionor de Mèdici; Caterina de Mèdici, casada amb Ferran I de Màntua; Francesc de Mèdici; i Clàudia de Mèdici, casada successivament amb Frederic Ubald della Rovere i Leopold V d'Àustria.

## Carrera religiosa

Amant de les arts i de la vida acomodada, va embellir la Vil·la Mèdici de Roma, va fer construir a Bernardo Buontalenti el Casino de San Marco a Florència i va fer reestructurar la Vil·la de Careggi.
Va ser nomenat cardenal pel papa Pau V el 2 de desembre de 1615, i fou elector en els conclaus de 1621 i 1623, on va ser escollits respectivament Gregori XV i Urbà VIII. El 1644 fou el cardenal protodiacon el conclau que va escollir Innocenci X.
Després de ser nomenat cardenal-bisbe de Sabina, passà a Frascati i posteriorment a Porto-Santa Rufina. El 29 d'abril de 1652 fou nomenat vicedegà del Col·legi Cardenalici, i el 23 de setembre del mateix fou nomenat degà d'aquest Col·legi i cardenal-bisbe d'Òstia i Velletri. El 1655, en virtut del seu càrrec, va presidir el conclau que va escollir papa a Alexandre VII.
Va morir el 17 de juny de 1666 a la ciutat de Florència, sent sepultat a la cripta de la Basílica de Sant Llorenç de Florència amb els altres membres de la seva família.

## Enllaços externs

* (anglès) http://genealogy.euweb.cz/italy/medici3.html
# Casa-palau al carrer Obispo Molina, 2 (Camañas)

La casa-palau al carrer Obispo Molina, 2 és un palau situat en la localitat aragonesa de Camañas (Espanya). Es tracta d'un edifici de planta quadrada de tres altures, de maçoneria i tapial.
Presenta balconades a la planta principal de l'immoble. Destaquen les reixes i la cornisa de maó sobre finestres de ventilació en la part superior. Compta amb una torrassa com a claraboia per il·luminar l'escala interior.

## Referències

* 1 2 «Casa palacio - Camañas». Casa palacio - Camañas - SIPCA. [Consulta: 3 setembre 2019].
* 1 2 «Patrimonio Cultural» (en espanyol europeu). Camañas. [Consulta: 3 setembre 2019].